**Р Е Ш Е Н И Е**

На основание чл. 3, ал. 2 и чл. 5, ал. 1, т. 10 във връзка с чл. 4, ал. 2 от Устройствения правилник на Министерство на регионалното развитие и благоустройството, приет с Постановление № 171 от 16.08.2017 г., последно изм. и доп. ДВ. бр. 57 от 26.06.2020 г. и във връзка със Заповед № РД-02-36-1179/26.09.2018 г. на Министъра на регионалното развитие и благоустройството и чл. 45, ал. 1, т. 1 от Закона за управление на средствата от европейските структурни и инвестиционни фондове, във връзка със заповед **№ МЗ 3-01-3/05.06.2020 г.** на Ръководителя на Междинно звено на община Търговище и във връзка с процедура за директно предоставяне на безвъзмездна финансова помощ по процедура, въведена в информационната система ИСУН 2020 с номер и наименование: BG16RFOP001-1.033 „Изпълнение на интегрирани планове за градско възстановяване и развитие 2014-2020- Търговище“, част от процедура BG16RFOP001-1.001-039 „Изпълнение на Интегрирани планове за градско възстановяване и развитие 2014-2020

**РЕШИХ:**

1. Да се предостави безвъзмездна финансова помощ за проектно предложение с регистрационен номер **BG16RFOP001-1.033-0004 „Изграждане на съвременна жилищна среда за социално слаби семейства в община Търговище“** на община Търговище по процедура за предоставяне на безвъзмездна финансова помощ BG16RFOP001-1.033 „Изпълнение на интегрирани планове за градско възстановяване и развитие 2014-2020 - Търговище“, част от процедура BG16RFOP001-1.001-039 „Изпълнение на Интегрирани планове за градско възстановяване и развитие 2014-2020”

**ПРИ СЛЕДНИТЕ МОТИВИ:**

Съгласно решение на оценителна комисия за оценка на проектно предложение с регистрационен номер **BG16RFOP001-1.033-0004 „Изграждане на съвременна жилищна среда за социално слаби семейства в община Търговище“** на община Търговище, описано в доклад за работата й от 05.06.2020 г., проектното предложение отговаря на критериите за оценка на административно съответствие и допустимост и техническа и финансова оценка съгласно Насоките за кандидатстване и получава **70,00 т**., което надвишава минималния праг за класиране.

1. Да се сключи договор за предоставяне на безвъзмездна финансова помощ, както следва:

|  |  |  |  |  |  |  |  |
| --- | --- | --- | --- | --- | --- | --- | --- |
| Рег. номер | Бенефициент | Размер на БФП (100%) в лв. | Размер на собствен принос в лв. | Общ размер на проекта в лв. | Приложим режим на държавна помощ | Админи-стратор | Продъл-жител-ност /в месеци/ |
| **BG16RFOP001-1.033-0004** | **Община Търгови-ще** | **1 296 531,00** | **0,00** | **1 296 531,00** | **УОИИ, съгласно Решение на Комисията от 20.12.2011** | **Община Търгови-ще** | **30 м.** |

1. Общият размер на отпуснатата безвъзмездна финансова помощ (100%) е в размер на **1 296 531,00 лв.** **(един милиона двеста деветдесет и шест хиляди петстотин тридесет и един лева и нула стотинки)**, част от които (средствата за изграждане на инфраструктурата) представляват държавна помощ под формата на компенсация за обществена услуга от общ икономически интерес в съответствие с Решение на Комисията от 20 декември 2011 година относно прилагането на член 106, параграф 2 от Договора за функционирането на Европейския съюз за държавната помощ под формата на компенсация за обществена услуга, предоставена на определени предприятия, натоварени с извършването на услуги от общ икономически интерес (OB L 7 от 11.1.2012 г.). **Администратор на помощта е община Търговище.**
2. В административния договор за безвъзмездна финансова помощ да се включа следната клауза:

* Бенефициентът се задължава да възложи предоставянето на услугата по социално жилищно настаняване в съответствие с изискванията на Решение на Комисията от 20 декември 2011 година относно прилагането на член 106, параграф 2 от Договора за функционирането на Европейския съюз за държавната помощ под формата на компенсация за обществена услуга, предоставена на определени предприятия, натоварени с извършването на услуги от общ икономически интерес (OB L 7 от 11.1.2012 г.) в рамките на един месец от въвеждане на социалните жилища в експлоатация. Проект на акта за възлагане следва да бъде представен пред УО на ОПРР най-късно 4 месеца преди приключване на дейностите по проекта.

1. Настоящото Решение да се публикува в информационната система ИСУН 2020 и на електронната страница на Оперативна програма „Региони в растеж” 2014-2020 г.: www.bgregio.eu.
2. Настоящото Решение може да се обжалва по реда на чл. 145 и следващите от Административно-процесуалния кодекс пред Административен съд – Варна, в 14-дневен срок от съобщаването му на бенефициента – община Търговище.

*Мястото на съхранение на настоящото решение е в електронна форма в ИСУН 2020, модул „Оценителни сесии“, номер на сесия BG16RFOP001-1.033-S3, секция „Комуникация с кандидата“ и достъпът се осъществява с помощта на потребителско име и парола от оторизараните за това лица.*

**ЗАМЕСТНИК-МИНИСТЪР**

**И РЪКОВОДИТЕЛ НА УО НА ОПРР:**

**ДЕНИЦА НИКОЛОВА**

***Формат на електронен подпис: .p7s***